OzLabs/hebrew-wiki-articles huggingface dataset:
גאבס (מחוז)

מחוז גאבס (בערבית תוניסאית: ولاية ڨابس) הוא אחד מ-24 מחוזות תוניסיה והוא ה-8 בשטחו וה-16 בגודל אוכלוסייתו. הוא משתרע על שטח של 7166 קמ"ר<ref name=":0"></ref> ואוכלוסייתו מונה 374,300 נפש, נכון למפקד האוכלוסין שנערך בשנת 2014<ref></ref><ref></ref>. בירת המחוז היא גאבס.

== גאוגרפיה ==
מחוז גאבס נמצא בדרום מזרח תוניסיה, על חוף מפרץ גאבס, 376 ק"מ דרומית לבירה תוניס. גאבס נמצא מדרום להרי האטלס ונחשב כחלק מצידו הצפוני ביותר של מדבר סהרה. משום גודלו הרב גאבס מציע כמה נופים מגוונים ומנוגדים: חוף ים, הרים, מדבר, יער רחב ידיים ונאות מדבר. גם קצהו המזרחי של אגם המים הרדודים שוט אל-פייג' נמצא בתחום המחוז.

חוף הים התיכון של המחוז הוא מחצית מקו החוף של מפרץ גאבס ומהווה מקום בילוי מרכזי עבור תושבי המחוז.

== חלוקה אדמיניסטרטיבית ==
מבחינה אדמיניסטרטיבית, המחוז מחולק לעשר נציגויות, בהן עשר עיריות ותשע מועצות מקומיות<ref name=":0" />. אוכלוסיית הערים על פי מפקד האוכלוסין מ-2014 מתוארת להל"ן:
{| class="wikitable"
|+
!שם העיר
!אוכלוסייה (2014)
|-
|גאבס
|130,984
|-
|שנני א-נחאל
|14,803
|-
|ענוש
|28,051
|-
|אל-מתויה
|10,716
|-
|אודרוף
|9,932
|-
|אל-חאמה
|41,607
|-
|מתמאתה
|1,847
|-
|מתמאתה אל-ג'ידה
|7,526
|-
|מארת'
|11,678
|-
|א-זראת
|5,627
|-
|סך הכל:
|374,300
|}

== תיירות ==
מבקרים רבים במחוז מגיעים אל העיר מתמאתה, המורכבת כולה מתושבים ברברים ומאופיינת באדריכלות ייחודית. בערים הגדולות ניתן למצוא באזארים עשירים במוצרים ייחודיים, כמו מוצרי עץ, אבן, מתכת וטקסטיל מסורתיים, המושכים תיירים מכל רחבי העולם.

== כלכלה ==
[[באזאר בעיר גאבס]]
רוב הכלכלה של המחוז מסתמכת, בדומה לרבים אחרים באזור זה של צפון אפריקה, על דיג וחקלאות. למעשה, המחוז הוא אחד מהעשירים ביותר במיני דגים וכלכלת הדיג שלו היא מהחזקות במדינה. במגזר התעשייתי, המחוז הוא ביתו של "המרכז לתעשייה כימית" המשמש בעיקר לחציבת פוספט ויש בו תעשיית מזון ענפה.

במחוז נמל ראשי יחיד ובו כעשרה מקומות עגינה, מה שהופך אותו למרכז של חילופי הסחורה בין המחוז לכל ישות מוניציפלית אחרת. בשנת 2000 נאמדה כמות הסחורה שנכנסה לנמל בכ-4,000,000 טונות. כ-41.5% מהאוכלוסייה העובדת במחוז עוסקת בתעשייה למיניה, כ-35.5% עוסקים בעבודות לא מוגדרות ו-23% עוסקים בחקלאות.

== קישורים חיצוניים ==

* 
* [https://allafrica.com/stories/202101170031.html התפרצות נגיף קורונה במחוז גאבס], באתר AllAfrica
* [https://www.afrik21.africa/en/tunisia-onas-wants-to-entrust-wastewater-management-to-private-players/ כתבה על הפרטת תעשיית הביוב במחוז גאבס בין היתר], באתר AFRIK 21

== ביאורים ==

== הערות שוליים ==

קטגוריה:תוניסיה: מחוזות
Nyaa Torrents

Nyaa Torrents (ביפנית: ニャートレント; בעברית: נייה טורנטים; הלחם של האונומטופיה ביפנית ליללת חתול וקובצי ביטורנט) הוא אתר אינטרנט לשיתוף קבצים דרך פרוטוקול ביטורנט, המתמקד בשיתוף מדיה המופצת במזרח אסיה (סין, יפן וקוריאה הדרומית) ומהווה את אחד מאתרי האינטרנט הגדולים ביותר בעולם להפצת אנימה באופן פיראטי.

== היסטוריה ==
ב-2011, מספר משתמשים באתר נתבעו על בהפרת זכויות יוצרים והפצת תוכן בצורה פיראטית. בספטמבר 2014, האתר היה נתון למתקפת מניעת שירות מבוזרת (DDoS) גדולה, אשר גרמה להשבתת האתר למשך חמישה ימים.

ב-1 במאי 2017, הדומיין המקורי, nyaa.se וכן אתרי המראה nyaa.eu ו-nyaa.org הפסיקו לתפקד ומנהלי האתר יצאו בהכרזה כי בעלי האתר הוריד אותם מרצונו. לאחר מספר שבועות, מספר אתרי מראה החלו לעלות לרשת, כאשר הם משתמשים בחלק מהקוד המקורי של Nyaa, במסד הנתונים של האתר וכן בשם "nyaa".

בדף השאלות הנפוצות (FAQ) שנכתב על ידי הקהילה, מצוין כי חלק מהמדיה שהועלתה בין 2016 למאי 2017 אבדה ולא גובתה.

ביוני 2017, האתר TorrentFreak דיווח כי החברה הגרמנית Goodlabs העלה אתר מראה מזויף לדומיין nyaa.eu, על מנת להטעות משתמשים ולגרום להם להוריד נוזקה.

נכון לאוגוסט 2022, קיים אתר אחד המהווים העתק של האתר המקורי, בדומיין nyaa.si.

== ראו גם ==
* KissAnime

== קישורים חיצוניים ==
* 

== הערות שוליים ==

קטגוריה:שיתוף קבצים
קטגוריה:אתרי אינטרנט שהושקו ב-2005
סמושסג

סמושסג (בהונגרית: Szamosszeg) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בסמושסג מספר התושבים נמצא בירידה. כך, בשנת 1990 היה מספר התושבים 2,150 ובשנת 2020 רק 1,711 תושבים.

==יהודי סמושסג==
יהודים ראשונים החלו להתיישב בסמושסג בסוף המאה ה-18. רוב היהודים היו סוחרים, היה אחד בעל אחוזה אחד וחקלאים. היחסים בין התושבים הנוצרים והיהודים היו בדרך כלל טובים.

בזמן הקרע ביהדות הונגריה בקונגרס היהודי בשנת 1869, הצטרפה הקהילה לזרם האורתודוקסי שסירבה לקבל את החלטות הקונגרס. בקהילה היו בית הכנסת, בית ספר, "חדר" ומקווה.

במלחמת העולם הראשונה נהרגו כמה יהודים מהכפר.

בשנת 1942 גויסו עשרה יהודים לעבודות כפייה ורק חמישה מהם שרדו.

בשנת 1944, רוכזו יהודי הכפר ונשלחו לגטו במאטסלקה, ובסוף מאי הועברו יחד עם שאר יהודי המחוז למחנה ההשמדה באושוויץ.

לאחר המלחמה שני גברים וחמש נשים חזרו לכפר. הם לא חידשו את חיי הקהילה ועד מהרה התפזרו. בשנות השבעים לא היו יהודים בכפר.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|20
|
|-
|1880
|96
|1,913
|-
|1910
|128
|
|-
|1920
|90
|
|-
|1930
|94
|
|-
|1941
|112
|3,140
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA402#v=snippet&q=Nyírgyulaj&f=false סמושסג] בפנקס הקהילות הונגריה, עמוד 400–401
* סאמוש-סאג, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 285–286. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
הת'ר ברנס

הת'ר ברנס (באנגלית: Heather Burns; נולדה ב-7 באפריל 1975) היא שחקנית אמריקאית.

==ביוגרפיה==
ברנס נולדה בשיקגו לאב שהיה כדורסלן ולאחר מכן עורך דין, היא למדה בבית הספר לאמנויות של אוניברסיטת ניו יורק.

היא שיחקה בסרט "יש לך הודעה" את כריסטינה, עובדת בחנות ספרים ביחד עם דמותה של מג ראיין.

היא גילמה את מיס ארצות הברית הנבחרת בסרט "איזה מין שוטרת", אחרי כן שיחקה גם בסרט ההמשך "איזו מין שוטרת 2", היא שיחקה בסרט "סמנתה" המבוסס על סדרת הטלוויזיה "מעשי כשפים".

ב-2008 הופיעה בסרט "עמוק בגרון", ב-2012 שיחקה בסרט "מה המספר שלך?", ב-2012 שיחקה בסרט של אדוארד ברנס "The Fitzgerald Family Christmas".

מ-2009 ועד 2011 שיחקה את אחד התפקידים הראשיים בסדרה "Bored to Death" של HBO.

בנוסף הופיעה בתפקידי אורח במספר סדרות טלוויזיה.

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
עודד שחם

עודד שחם (נולד ב-1964) הוא משפטן ישראלי, המכהן כשופט בית המשפט המחוזי בירושלים מאז אוגוסט 2012. שחם נמנה בין חברי המותב במשפט נתניהו, לצד רבקה פרידמן-פלדמן ומשה בר-עם.

== ביוגרפיה ==
שחם נולד ב-1964. ב-1982 השלים את לימודיו התיכוניים בבית הספר הריאלי שבחיפה. בשנים 1983–1986 שירת בצה"ל בחיל התותחנים. לאחר שירותו הצבאי החל ללמוד באוניברסיטה העברית בירושלים, שם השלים בהצטיינות לימודי משפטים. התמחה אצל נשיא בית המשפט העליון, מאיר שמגר, ובמשרד עורכי דין. ב-1993, שחם הוסמך כעורך דין.

בשנים 1993–1996 עבד כעורך דין שכיר, ואחר כך היה עוזרו המשפטי של השופט תיאודור אור בבית המשפט העליון. לאחר מכן החל לעבוד כפרקליט במחלקה הפלילית של פרקליטות המדינה. מ-2001 עד 2003 היה אוסף חומר בוועדת החקירה הממלכתית לאירועי אוקטובר 2000. לאחר מכן עבד כרשם בבית המשפט העליון.

בספטמבר 2004 מונה לכהונת שופט בבית משפט השלום בירושלים. במסגרת כהונתו זו ישב במותב שדן בתיקו של השר לשעבר צחי הנגבי, בו התעוררה מחלוקת בין השופטים בשאלה האם יש להטיל קלון על הנגבי משום שהורשע בעדות שקר, כאשר שחם היה בדעת הרוב המחמירה.

באוגוסט 2012 מונה לשופט בבית המשפט המחוזי בירושלים. בפברואר 2020 נבחר לאחד משלושת השופטים שידונו במשפטו של ראש ממשלת ישראל בנימין נתניהו והנאשמים האחרים, נוני מוזס ושאול אלוביץ'.

== קישורים חיצוניים ==
* 
* 
* 

== הערות שוליים ==

קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים: משפטים
קטגוריה:שופטי בית משפט השלום בירושלים
קטגוריה:שופטי בית המשפט המחוזי בירושלים
קטגוריה:משפט נתניהו: אישים
קטגוריה:ישראלים שנולדו ב-1964
אריק יואן

אריק סוברה יואן (באנגלית: Eric Subrah Yuan, בכתב סיני: 袁征, בפין-יין: Yuán Zhēng; נולד בשנת 1970) הוא איש עסקים ומיליארדר אמריקאי יליד סין, ומנכ"ל ומייסד Zoom Video Communications, שבבעלותו 22% מהחברה.

== ביוגרפיה ==
יואן הוא בנם של מהנדסי גאולוגיה. הוא נולד וגדל בטאיאן, מחוז שאנדונג, סין. בכיתה ד' אסף יואן שאריות בנייה למיחזור נחושת במזומן.

כסטודנט שנה א' באוניברסיטה בשנת 1987, הוא קיבל השראה לפתח תוכנת וידאו בזמן שהוא נסע ברכבת 10 שעות לבקר את חברתו וחיפש דרך קלה יותר "לבקר" אותה<ref></ref>.

== קריירה ==
הוא קיבל תואר ראשון במתמטיקה שימושית ומדעי המחשב מאוניברסיטת שאנדונג למדע וטכנולוגיה ותואר שני בהנדסת גאולוגיה מאוניברסיטת סין לכרייה וטכנולוגיה בבייג'ינג. יואן השלים תוכנית מנהלים באוניברסיטת סטנפורד בשנת 2006.

לאחר התואר שני התגורר יואן בבייג'ינג והשתתף בתוכנית הכשרה ביפן במשך ארבעה חודשים. בהשראת ביל גייטס, שדיבר ביפן בשנת 1995, עבר לעמק הסיליקון בשנת 1997 כדי להצטרף לפריחה הטכנולוגית. באותה תקופה יואן דיבר מעט מאוד אנגלית, והגיש בקשה תשע פעמים לפני שקיבל ויזה לארצות הברית.

עם הגעתו לארצות הברית הצטרף יואן ל-WebEx, סטארט-אפ לוועידת רשת, שם היה אחד מ-20 העובדים הראשונים. החברה נרכשה על ידי סיסקו מערכות בשנת 2007, אז הפך לסגן נשיא להנדסה. בשנת 2011, יואן הציג מערכת ועידת וידאו חדשה המותאמת לסמארטפונים להנהלת סיסקו. כשהרעיון נדחה, יואן עזב את סיסקו כדי להקים חברה משלו, Zoom Video Communications.

בשנת 2019 הפכה זום לחברה ציבורית באמצעות הנפקה ראשונית לציבור, אז הפך יואן למיליארדר. עושרו גדל בעיקר במהלך מגפת הקורונה, עקב המעבר לעבודה והוראה מקוונת. ב-1 בספטמבר 2020 נאמד שוויו הנקי של יואן הוא 16.4 מיליארד דולר, נתון גבוה ב-360% מהשווי הנקי שלו בתחילת השנה.

יואן הוגדר איש העסקים של השנה על ידי המגזין טיים.

==קישורים חיצוניים==

== הערות שוליים ==

קטגוריה:מייסדי חברות טכנולוגיה
קטגוריה:אנשי עסקים אמריקאים
קטגוריה:מנכ"לים אמריקאים
קטגוריה:אמריקאים ממוצא סיני
קטגוריה:מהגרים מסין לארצות הברית
קטגוריה:סינים שהופיעו ברשימת טיים 100
קטגוריה:אמריקאים שנולדו ב-1970
מחלף בית רבן

מחלף בית רבן הוא מחלף הממוקם בסמוך לגבעת וושינגטון המחבר את כביש 7 לכביש 4102 (הגישה ליישובי המועצה האזורית גדרות) וכביש 4000 (הגישה לקיבוץ קבוצת יבנה, לגבעת וושינגטון ולישיבת כרם ביבנה).

המחלף נחנך באוגוסט 2014.

בשנת 2019 נהרגו אם ובנה במחלף כשרכבם נפגע על ידי משאית.

== הערות שוליים ==

בית רבן
קטגוריה:קבוצת יבנה
מפרץ מולו

מפרץ מולו (ביוונית: Κόλπος Μώλου) הוא מפרץ בים היוני שאורכו הוא כ-6 קילומטרים ורוחבו המקסימלי הוא 3 קילומטרים. הוא עובר בתוך האי היווני איתקה שבחופו המזרחי וכמעט מחלק אותו לשני חלקים.

שלושה מפרצים מסתעפים בצד הדרום-מזרחי של המפרץ. בקצה המפרץ, ואהטי הציורית, שבתיה משתרעים בחצי המעגל סביב המפרץ.

כיום יש כנסייה קטנה למדי לחופי המפרץ שנהרסה ברעידת האדמה הקשה שהתרחשה באוגוסט 1953 ואז נבנתה מחדש בשנת 1956. כל שנה ב-6 באוגוסט ההשתנות של ישו נחגגת שם עלייה לרגל, אליה מגיעים המאמינים בסירה.<ref>https://ithacorama.com/en/what-to-see/churches-and-chapels/item/794-transfiguration-of-the-saviour-lazaretto </ref>

== הערות שוליים ==

קטגוריה:מפרצים בים היוני
קטגוריה:יוון: מפרצים
אסתר מאיר-גליצנשטיין

אסתר מאיר-גליצנשטיין (נולדה ב-19 במרץ 1954) היא פרופסור בגמלאות להיסטוריה במכון בן-גוריון לחקר ישראל והציונות שבאוניברסיטת בן-גוריון בנגב.

את עבודת הדוקטורט הגישה באוניברסיטת תל אביב בשנת 1991, בנושא "מדיניות הסוכנות-היהודית וממשלת-ישראל בשאלת עלית יהודי עיראק, 1941–1950" בהנחיית פרופ' אניטה שפירא.

מאיר-גליצנשטיין מתמחה בהיסטוריה של יהדות ארצות האסלאם ובמיוחד יהדות עיראק ויהדות תימן במאה ה-20.

== פעילות מקצועית ==
* 2003-2005 ראש התכנית ללימודי ישראל ב-BSU
* 2007-2008 ראש התכנית ללימודי ישראל ב-BSU

==פרסומים==
ספרים שכתבה
* התנועה הציונית ויהודי עיראק, 1941–1950, עם עובד, 1993
* בין בגדאד לרמת גן: יוצאי עיראק בישראל, יד בן צבי, 2009
* יציאת יהודי תימן: מבצע כושל ומיתוס מכונן, הוצאת רסלינג, 2011
*בטהובן בגדד ורמת גן: יב עיראק בישראל, ירושלים: הוצאת יד בן צבי, 2009. 420 עמ'.<ref name="in.bgu.ac.il"></ref>

*באר שבע: מטרופולין בהתהוות, באר שבע: הוצאת אוניברסיטת בן-גוריון, 2008. 333 עמ׳.<ref name="in.bgu.ac.il"/>
*עיירות פיתוח בישראל, ירושלים: הוצאת יד בן צבי, 2009. עמ' עמ'.<ref></ref>
ספרים שערכה
* 
* 
מאמרים נבחרים
* אסתר מאיר-גליצנשטיין, [https://www.ybz.org.il/_Uploads/dbsAttachedFiles/Article_8.2(1).pdf הפרעות ביהודי בגדאד. חג השבועות תש"א (1–2 ביוני 1941)], פורסם בפעמים כרך 8, תשמ"ה 1981, עמ' 21–37
*אסתר מאיר-גליצנשטיין [http://in.bgu.ac.il/bgi/iyunim/2005/21.PDF 'כאן אוכלים עם סכין ומזלג' — מזרח ומערב במפגש הבין–תרבותי במדינת ישראל], בתוך: [http://in.bgu.ac.il/bgi/iyunim/Pages/Society_Economy.aspx חברה וכלכלה בישראל: מבט היסטורי ועכשווי] (2005), [http://in.bgu.ac.il/bgi/iyunim/Pages/default.aspx עיונים]-סדרת נושא, עמ' 615 - 644.
* 
* אסתר מאיר-גליצנשטיין, [http://www.ybz.org.il/_Uploads/dbsArticles/etmol_237-meir-glitzenshtein.pdf בכי על נהרות בבל, יהודי עיראק 1950–1951: מהגירה לגירוש], עתמול 237, עמ' 7–10

==קישורים חיצוניים==
* 
* 
* 

== הערות שוליים ==

קטגוריה:סגל אוניברסיטת בן-גוריון בנגב: היסטוריה של עם ישראל
קטגוריה:סגל אוניברסיטת בן-גוריון בנגב: לימודי מדינת ישראל
קטגוריה:סגל אוניברסיטת בן-גוריון בנגב: מכון בן-גוריון לחקר ישראל והציונות
קטגוריה:בוגרות תיכון מקיף א' (באר שבע)
קטגוריה:בוגרי תיכון מקיף א' (באר שבע)
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1954
קטגוריה:ישראלים שנולדו ב-1954
פארק תעשייה נעם

פארק תעשייה נעם הוא פארק תעשייה הממוקם בצומת בית הגדי, בסמוך לנתיבות. הפארק כולל תעשיות מזון (מפעלי חברת טרה), מפעלי מתכת, פלסטיק, עץ, נייר והייטק. בנוסף על המפעלים, הפארק מפעיל בית ספר טכנולוגי, מרכז מבקרים, מתחמי מסחר והפעלת חברות כוח אדם. שטח הפארק מתפרש מאות דונמים, ועובדים בו למעלה מאלף איש. ישנן תוכניות להרחיב את שטח הפארק ולהקים מפעלים נוספים שיספקו עוד אלפי מקומות עבודה.

המנהל הכללי של הפארק הוא יוסי אנגלה שר ויושב ראש הדירקטוריון הוא יחיאל זוהר, ראש עיריית נתיבות. לפארק התעשייה ישנו שיתוף פעולה כלכלי עם ארבע רשויות: נתיבות, מועצה אזורית שדות נגב, מועצה אזורית מרחבים ואופקים. בעבר הפארק היה בשטחן של המועצות האזוריות שדות נגב ומרחבים, עד שבאפריל 2017 הוחלט על ידי שר הפנים אריה דרעי להעביר את שטח הפארק לשטחה של נתיבות.

== קישורים חיצוניים ==
* 
* 

== הערות שוליים ==

קטגוריה:נתיבות: כלכלה
קטגוריה:מועצה אזורית שדות נגב
קטגוריה:מועצה אזורית מרחבים
קטגוריה:אופקים: כלכלה
קטגוריה:ישראל: אזורי תעשייה
יחסי מאוריציוס–סין

יחסי מאוריציוס–סין הם היחסים הדו-צדדיים בין מדינת האי הרפובליקה של מאוריציוס לבין הרפובליקה העממית של סין (PRC).

== סקירה כללית ==
חלק נכבד מאוכלוסיית מאוריציוס הוא ממוצא סיני, המכונים סינו-מאוריטיאנים, שהגיעו לאי בין המאות ה-17 וה-19. היחסים הדיפלומטיים הרשמיים בין שתי המדינות כוננו ב-15 באפריל 1972 ומאז היחסים בין שתי המדינות התחזקו וראו התפתחות מתמדת. נשיא סין חו ג'ינטאו ביקר במאוריציוס ב-16 בפברואר 2009.<ref name="GOV"></ref>

== מימון פיתוח סיני למאוריציוס ==
משנת 2000 עד 2012, כ-47 פרויקטים פיננסיים רשמיים של מימון פיתוח סיני התקיימו במאוריציוס על פי דיווחים שונים בתקשורת.<ref>Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China's Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development.</ref> פרויקטים אלה נעים בין מימון טרמינל בשדה התעופה הבינלאומי סר סיו ווסאגור רמגולאם דרך הלוואת זיכיון של 260 מיליון דולר מבנק הייצוא של סין,<ref name="ReferenceA">Strange, Parks, Tierney, Fuchs, Dreher, and Ramachandran, China's Development Finance to Africa: A Media-Based Approach to Data Collection.</ref> ועד שיפוץ ותיקון תיאטרון פלאזה בבו-באסין רוז-איל באמצעות הלוואות ללא ריבית המוצעת על ידי PRC.<ref name="ReferenceA"/>

== קישורים חיצוניים ==

== הערות שוליים ==
מפרץ פומרניה

בים הבלטי בסווינושצ'יה, פולין]]
מפרץ פומרניה (בפולנית: Zatoka Pomorska; בגרמנית: Pommersche Bucht) הוא מפרץ בדרום מערב הים הבלטי, מול חופי פומרניה של פולין וגרמניה. בדרום הוא גובל באיים אוזדום ווולין.

עומקו המרבי של המפרץ הוא 20 מטר והמליחות בו היא 8%. את המפרץ חוצה תעלה של מים עמוקים מנמל שצ'צ'ין, דרך נהר האודר, לגונת שצ'צ'ין וסווינה ומאפשר לאוניות גדולות להיכנס לנמלי שווינואוישצ'ה ושצ'צ'ין.

== קישורים חיצוניים ==

* [http://www.zrot.pl זרוט : אתר תיירות מערב פומרניה (PL)] (פולנית, אנגלית, גרמנית)
* [http://www.zart.com.pl זארט : אתר תיירות פולני מערב פומרניה (PL)] (פולנית, אנגלית, גרמנית)
* [http://www.vorpommern.de אתר התיירות הגרמני : מועצת התיירות האזורית Vorpommern (D)] (אנגלית, גרמנית, שוודית, פולנית)

קטגוריה:פולין: מפרצים
קטגוריה:מפרצים בים הבלטי
קטגוריה:גרמניה: מפרצים
מפרץ ליבק

מפרץ ליבק (בגרמנית: Lübecker Bucht ) הוא מפרץ בדרום מערב הים הבלטי, מול חופי המדינות הגרמניות מקלנבורג-פאתי פומרניה ושלזוויג-הולשטיין. הוא מהווה את החלק הדרום-מערבי של מפרץ מקלנבורג.

אגם פוטניצר וויק שבמפרץ מפצל את מדינות שלזוויג-הולשטיין ומקלנבורג-וורפומרן וזכה לתשומת לב היסטורית, מכיוון שהוא נתן לפליטים ממזרח גרמניה אפשרות לברוח ממזרח גרמניה למערב גרמניה.

== קישורים חיצוניים ==

קטגוריה:מפרצים בים הבלטי
קטגוריה:גרמניה: מפרצים
קטגוריה:ליבק
מפרץ גרייפסוואלד

מפרץ גרייפסוואלד או מפרץ גרייפסוולד<ref>[https://books.google.com/books?id=DULNMqB9l0gC&pg=PA92&dq=%22Bay+of+Greifswald%22&hl=en&sa=X&ei=4rBHU8-6KsPA7AbRuIGwDg&ved=0CDkQ6AEwAg#v=onepage&q=%22Bay%20of%20Greifswald%22&f=false Annotated Bibliography of Quaternary Shorelines: Second Supplement, 1970-1973] by Horace Gardiner Richards. Retrieved 11 Apr 2014.</ref><ref name="Utrata">[https://books.google.com/books?id=xAIZAwAAQBAJ&pg=PA120&dq=%22Palatinate+Forest%22&hl=en&sa=X&ei=ywFHU-ysJIyf7Ab75IDQCQ&ved=0CEsQ6AEwBTgU#v=onepage&q=%22Palatinate%20Forest%22&f=false Utrata Fachwörterbuch: Geographie - Englisch-Deutsch/Deutsch-Englisch] by Jürgen Utrata (2014). Retrieved 10 Apr 2014.</ref> <ref>Lampe, R. (1990). Symposium in Greifswald: The Bodden Waters of the GDR - Natural Conditions and Problems of their Usage, GeoJournal 20.4, p. 428 ff.</ref> (בגרמנית: Greifswalder Bodden) הוא מפרץ בדרום מערב הים הבלטי, מול חופי גרמניה במדינת מקלנבורג-מערב פומרן. שטחו הוא 514 קמ"ר.<ref name="Schiewer87">Ulrich Schiewer, Ecology of Baltic coastal waters, Springer, 2008, p.87, </ref>

ממערב נמצא האי רוגן, מדרום-מזרח האי אוזדום, ממזרח מפרץ פומרניה, ומדרום גרמניה.

מפרץ גרייפסוואלד הוא רדוד למדי, עם עומק ממוצע של 5.6 מטר, ועומק מקסימלי של 13.5 מטר. מימיו מליחים בגלל זרימתם מהנהרות, וההידרוגרפיה המורכבת של הים הבלטי (מים מלוחים נמצאים בדרך כלל רק בעומקים גדולים יותר שם). <ref>Reinhard Lampe in Hans Heinrich Blotevogel, Jürgen Ossenbrügge, Deutsche Gesellschaft für Geographie, "lokal verankert, weltweit vernetzt": [52. Deutscher Geographentag, Hamburg, 2.-9. Oktober 1999]: Tagungsbericht und wissenschaftliche Abhandlungen, Franz Steiner Verlag, 2000, p.123, </ref>

לפני הקמת האיחוד הגרמני בשנת 1990, המפרץ היה מקום ספורט מים ציבורי, בניגוד לרוב חופי הים הבלטי של מזרח גרמניה. הגאוגרפיה המקומית הקלה על השמירה על המפרץ ובכך סיכלה את אלה שחשבו להשתמש בו כדי לברוח מהמדינה.

== קישורים חיצוניים ==

== הערות שוליים ==

קטגוריה:מפרצים בים הבלטי
קטגוריה:מקלנבורג-מערב פומרניה
קטגוריה:גרמניה: מפרצים
מרטין טימל

מרטין טימל (בשוודית: Martin Timell; נולד ב-13 בנובמבר 1957) הוא מנחה טלוויזיה שוודי.

==ביוגרפיה==
טימל נולד בסטוקהולם, הוא החל את הקריירה בתאגיד השידור השוודי בשנות השמונים כאשר הנחה מספר תוכניות בידור ותוכניות ילדים, ב-1994 עבר לעבוד בערוץ הטלוויזיה TV4, בין 2006 - 2007 הגיש את המקבילה השוודית לשעשועון "דיל או לא דיל".

אחת התוכניות המפורסמות שהגיש היא תוכנית שיפור הבתים "Äntligen hemma".

ב-1995 ו-1996 הנחה את תחרות מיס שוודיה.

כמדבב בשפה השוודית הוא ביצע תפקידים בסרטים המסע המופלא - הביתה (צ'אנס הכלב) ובסרט ההמשך, פוקהונטס (תומאס) ומעבר ליער (ורן הצב).

הוא הופיע בתפקיד עצמו בסרט "A Midsummer Night's Party".

הוא נשוי ולו שני ילדים, אחיו הוא מגיש הרדיו אנדרס טימל.

==קישורים חיצוניים==

קטגוריה:מנחי טלוויזיה שוודים
קטגוריה:מנחי תחרויות יופי
קטגוריה:מדבבים שוודים
קטגוריה:שוודים שנולדו ב-1957
חיים ליפשיץ (צייר)

חיים ליפשיץ (1892, קריבי ריה, אוקראינה – 13 בינואר 1958, חיפה, ישראל) היה צייר בסגנון משולב, קלאסי ובעיקר אימפרסיוניסטי. היה מורה לציור, ועבד בתור צייר משנות ה-20 של המאה ה-20 עד שנות ה-50 בישראל, ותיעד את נופיה ואת האנשים שחיו בה.

== ביוגרפיה ==
נולד ב־1892 בעיר קריבוי רוג (כיום קריבי ריה) באוקראינה למוסיה והלל ליפשיץ שהיה נפח אומן. בילדותו למד בחיידר, ועם המעבר לתיכון נחשף לאמנות והוקסם ממנה. למד ציור ואמנות באוניברסיטת קייב ולאחר מכן עבר להתגורר בעיר אודסה, שם למד באקדמיה לאמנות. בעקבות המהפכה הקומונסטית הוא הגיע לטורקיה דרך הים השחור, ומשם הוא עלה לארץ ישראל בשנת 1920.

ליפשיץ התגורר בתל אביב ושם הוא המשיך לצייר עד שנת 1937. במהלך שנים אלה (בשנות ה-20 ושנות ה-30) הוא התחבר עם אנשי אמנות ורוח בתל אביב, כמו חיים נחמן ביאליק ושאול טשרניחובסקי, כאשר המכנה המשותף ביניהם, מלבד האמנות, הוא החיבור לעיר אודסה באוקראינה.

ליפשיץ צייר את ביאליק ורבניצקי כותבים ביחד את ספר האגדה, הוא צייר דיוקן של טשרניחובסקי, וצייר את ש"י עגנון בזמן תפילה. בשנות ה-20 הוא צייר את "ציור מותו של יוסף טרומפלדור", מפרסם ספר בשם "איוב : ... JOB" עם קובץ של 25 ציורים על ספר איוב, ופרסם ספר עם ציורים של נופי ישראל בשם: "ארץ ישראל - קובץ תמונות". בשנות ה-30 הוא פרסם ספר בשם "תהילים בתמונות" הכולל קובץ של 20 ציורים. בשנת 1937 הוא פרסם ספר בשני חלקים בשם "מדריך בציור פדגוגי: הדרכה על ידי מכתבים" ולאחר מכן הוא נסע לקהיר והשתתף, בהזמנתו של המלך פארוק, כיועץ וצייר בהקמת המוזיאון המודרני המצרי הראשון.

בשנות ה-40 הוא עבר לגור בגבעת המורה, לימד ציור במקומות שונים בעמק יזרעאל. באותה תקופה הוא כתב שלושה ספרי לימוד לציור בכתב ידו ושכפל אותם. בשנת 1943 הוא פרסם את הספר "הוראת הציור בכיתות היסוד" בהוצאת גבעת המורה: כפר ילדים.

בשנת 1948 הוא עבר לחיפה והתגורר על הכרמל. בשנת 1957 הוא חלה במחלה קשה, ונפטר בשנת 1958 בגיל 66, נטמן בבית עלמין חוף הכרמל.

== מיצירותיו המוכרות ==
*"ציור מותו של יוסף טרומפלדור"
*"ביאליק ורבניצקי בעבודתם"

== קישורים חיצוניים ==
* [https://www.nli.org.il/he/books/NNL_ALEPH001982061/NLI ארץ ישראל : קובץ תמונות], באתר הספרייה הלאומית בירושלים
* [https://www.nli.org.il/he/books/NNL_ALEPH002321658/NLI הזמנה לתערוכה תהלים בתמונות], באתר הספרייה הלאומית בירושלים
* [https://web.nli.org.il/sites/NLI/Hebrew/digitallibrary/pages/viewer.aspx?presentorid=NNL_Ephemera&DocID=NNL_Ephemera700332822 תהלים בתמונות], באתר הספרייה הלאומית בירושלים
* [https://www.nli.org.il/he/books/NNL_ALEPH001981642/NLI מדריך בציור פדגוגי: (הדרכה על ידי מכתבים)], באתר הספרייה הלאומית בירושלים
* [https://www.nli.org.il/he/books/NNL_ALEPH001982605/NLI איוב : ... JOB], באתר הספרייה הלאומית בירושלים
* [https://www.nli.org.il/he/books/NNL_ALEPH001981644/NLI הוראת הציור בכתות היסוד], באתר הספרייה הלאומית בירושלים
* [https://www.facebook.com/beitbialik/photos/a.671318939548929/671319456215544/ ביאליק ורבניצקי בעבודתם], באתר הפייסבוק של בית ביאליק
* [http://www.jabotinsky.org/ארכיון/חיפוש-פשוט/פריט-ארכיון/?itemId=104651 ציור מותו של יוסף טרומפלדור], באתר מכון ז'בוטינסקי

==הערות שוליים==

קטגוריה:ישראלים ילידי אוקראינה
קטגוריה:ציירים ישראלים
קטגוריה:ציירים יהודים
קטגוריה:בוגרי אוניברסיטת קייב
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1892
קטגוריה:ישראלים שנפטרו ב-1958
יוצאים לטיול עם חתול תעלול

יוצאים לטיול עם חתול תעלול (באנגלית: !The Cat in the Hat Knows a Lot About That) היא סדרת טלוויזיה מונפשת אמריקאית-בריטית-קנדית, המבוססת על הספר "חתול תעלול" מאת דוקטור סוס. 

הסדרה שודרה לראשונה ב-7 באוגוסט 2010 בערוץ Treehouse TV בקנדה, וב-PBS Kids בארצות הברית. בישראל הסדרה שודרה בשנת 2010 בערוץ הופ!, ובשידורים חוזרים בערוץ WIZ! מאז 2017. לסדרה הופקו 3 עונות ו-80 פרקים באורך 30 דקות.

== תקציר העלילה ==
הסדרה עוקבת אחר חתול תעלול, אשר מביא את הילדים השכנים ניר וטלי, הדג ודבר "1" וגם "2" אל מגוון הרפתקאות במכונה המעופפת שלו. כל הרפתקה מביאה את השאלה שניר וטלי רוצים לדעת בתחילת כל פרק.

== דמויות ==
* חתול תעלול (The Cat in the Hat) - חתול אנושי, הרפתקן ובעל ידע רב. הוא אוהב לחקור את העולם בעזרתם של ניר וטלי. הוא מדבר בשפת החרוזים כמו בספרים של ד"ר סוס.
* ניר (Nick) - שכן וחבר טוב של טלי. הוא לובש סוודר כתום, מכנסיים כחולים ונועל נעליים אפורות.
* טלי (Sally) - שכנה וחברה טובה של ניר. היא חובשת קשת בצבע ורוד ולובשת חולצה ומכנסיים לבנים וורודים.
* דג (Fish) - דג המבוסס על הדג בספר חתול תעלול. נוהג לצאת להרפתקאות עם החתול, ניר וטלי. בניגוד לדג שבסיפור ששייך לניר וטלי, הדג שייך לחתול תעלול והוא בצבע אדום.
* דבר "1" וגם "2" (Thing One and Thing Two) - שני עוזריו של חתול תעלול, מדברים בג'יבריש.
* אמא (Mother) - אמם של ניר וטלי. כאשר ניר וטלי מבקשים ממנה לצאת להרפתקה עם החתול היא מרשה להם.

== מדבבים ==
הדיבוב העברי בוים על ידי אורנה כץ, אלן אזגי וחיים אדן, והופק על ידי יעל אללוף ויונית עוזרי מנחם.
{| class="wikitable plainrowheaders" style="text-align:center;"
! |שם הדמות
! |מדבב/ת באנגלית
! |מדבב/ת בעברית
|-
|חתול תעלול
|מרטין שורט
|צביקה פורמן
|-
|ניר
|ג'ייקוב אווניוק
|לירז גורדון (2010-2011)טום לייבוביץ (2012)
|-
|טלי
|אלכסה טורינגטון
|לורה שופוב
|-
|דג
|רוב טינקלר
|דור צויגנבום (2010-2011)
|-
|דבר "1" וגם "2"
|רוב טינקלר
|צחי כהן
|-
|אמא
|טרייסי הויט
|שרון שחל
|-
|דמויות שונות
|
|אורנה כץ
|-
|דמויות שונות
|
|עמי מנדלמן
|-
|דמויות שונות
|
|אלן אזגי
|-
|דמויות שונות
|
|דן שצברג
|-
|דמויות שונות
|
|דניאל מגון
|}

== שידור הסדרה ==

== קישורים חיצוניים ==
* 

* 
* 
* 

קטגוריה:דוקטור סוס
קטגוריה:סדרות טלוויזיה אמריקאיות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה בריטיות
קטגוריה:סדרות הנפשה קנדיות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה קנדיות שעלו לשידור בשנות ה-2010
קטגוריה:סדרות טלוויזיה קנדיות
קטגוריה:ערוץ WIZ!: סדרות
קטגוריה:סדרות PBS Kids
קטגוריה:סדרות ערוץ הופ!
קטגוריה:סדרות טלוויזיה המבוססות על ספרים
גביע הערוץ הראשון בהחלקה על הקרח (רוסיה)

גביע הערוץ הראשון הרוסי בהחלקה על הקרח (ברוסית: Кубок первого канала по фигурному катанию) הוא טורניר החלקה על הקרח שהושק בפברואר 2021.

פדרציית ההחלקה הרוסית והערוץ הראשון הרוסי הציגו בפברואר 2021 טורניר קבוצתי ייחודי בהשתתפות כל כוכבי ההחלקה הרוסיים, שנערך בין ה-5 ל-7 בפברואר במגה-ספורט ארנה במוסקבה. שתי נבחרות לקחו חלק בטורניר. אלינה זגיטובה ויבגניה מדבדבה שימשו כקפטניות שתי הנבחרות שהתמודדו. קרן הפרס עמדה על 10 מיליון רובל רוסי. חרף מגפת הקורונה ברוסיה, התחרות נערכה בשנת 2021 בנוכחות צופים והועברה בשידור חי בערוץ הראשון.

==היסטוריה==
===2021===
הטורניר הראשון נערך בפברואר 2021 ובו השתתפו מחליקים רוסיים על הקרח, גברים ונשים שהתפצלו למספר נבחרות של גברים מול נשים. בטורניר השתתפו מיטב המחליקים הרוסיים שהשתתפו באליפויות רוסיה, אליפויות אירופה ובאליפויות עולם.

בטורניר השתתפו:
*הרקדנים על הקרח: ג'ונתן גוריירו, אנאבל מורוזובה, אנדריי באגין, אנסטסיה סקופצובה, קיריל אלשין, אלכסנדרה סטפאנובה, איוואן בוקין, יליזבטה חודאיברדייבה, יגור באזין, סופיה שבצ'נקו ויגור ירמנקו.
*המחליקים: דמיטרי אלייב, מקאר איגנטוב, מיכאיל קוליאדה, מארק קונדראטיוק, אנדריי מוזאלב, אלכסנדר סמארין.
*מחליקי הזוגות: אלכסנדרה בויקובה, דמיטרי קוזלובסקי, אנסטסיה מישינה, אלכסנדר גליאמוב, דאריה פאבליוצ'נקו, דניס חודיקין, ולדימיר מורוזוב ויבגניה טראסובה.
*המחליקות: קמילה ואלייבה, אלכסנדרה טרוסובה, יליזבטה טוקטאמישבה, דאריה אוסאצ'בה, אנה שצ'רבאקובה, מאיה חרומיך
בטורניר 2021 ניצחה נבחרתה של אלינה זגיטובה.

==קישורים חיצוניים==
* 

==הערות שוליים==

קטגוריה:2021 ברוסיה
קטגוריה:ערוץ 1 הרוסי: פרויקטים
קטגוריה:מוסקבה: תחרויות ספורט
לימור מויאל

לימור מויאל (נולדה ב-4 באוקטובר 1973) היא פובליציסטית, סופרת, אקטיביסטית פוליטית ופעילת שמאל. מויאל כותבת לעיתון הארץ<ref></ref> ולמדור הבלוגים של זמן ישראל.<ref name=":0">https://www.zman.co.il/writer/8905/</ref> היא דוקטורנטית לפרשנות ותרבות באוניברסיטת בר-אילן וחוקרת היבטים של שפה בכינון עצמי מיני.

== ביוגרפיה ==
מויאל נולדה ב-4 באוקטובר 1973 בתל אביב. בגיל צעיר התעסקה בכתיבה והייתה מעורבת בפעילות פוליטית כאקטיביסטית.

מויאל הוציאה לאור שני רומנים הומוסקסואליים פסיכוריאליסטיים, והיא חלוצה של ז'אנר זה בשפה העברית.<ref></ref> ספר הביכורים שלה "מרכבות באיילון",<ref></ref> שיצא לאור ב-2015, היה לרב מכר ותרם למעמד הספרות הלהט"בית בישראל. את הרומן כתבה במסגרת פעילותה למען זכויות להט"ב. הספר תורגם לאנגלית ולצרפתית.<ref></ref> ספרה השני, "הזיפים של לזרוס" יצא לאור ב-2016.<ref></ref>

מויאל מוכרת כאושיית טוויטר פוליטית. לחשבון הטוויטר שלה אלפי עוקבים. את הפעילות שלה בתחום המחאות נגד בנימין נתניהו היא מרכזת בעיקר בטוויטר, בכתיבה ביקורתית ובהופעות מזדמנות בתקשורת. כמו כן הקימה ב-2020 את תנועת "הדמוקרטים" שעוסקת בעיתונות אלטרנטיבית תוך קידום עקרונות סוציו-ליברליים.<ref name=":0" /><ref></ref>

לימור נשואה לאבי מויאל ואם לארבעה.

== ספריה ==
* מרכבות באיילון, הוצאת גוונים, 2015
* הזיפים של לזרוס, הוצאת פנדורה, 2016

== קישורים חיצוניים ==

=== ממאמריה ===
* 
* 
* 
* 
* 
* [https://podcasts.apple.com/il/podcast/%D7%9C%D7%99%D7%9E%D7%95%D7%A8-%D7%9E%D7%95%D7%99%D7%90%D7%9C/id1574663889?i=1000626154380 לימור מויאל] בפודקאסט "אזרח בתפקיד" 30 באוגוסט 2023

== הערות שוליים ==

קטגוריה:פובליציסטיות ישראליות
קטגוריה:פובליציסטים ישראלים
קטגוריה:סופרות ישראליות
קטגוריה:סופרים ישראלים
קטגוריה:פעילות פוליטיות ישראליות
קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:ישראליות שנולדו ב-1973
קטגוריה:ישראלים שנולדו ב-1973
AlSaudiah

השם הערבי , שפורסם בשם AlSaudiah, הוא תחום של קוד מדינה בינלאומי בערב הסעודית.<ref name="bbc 10100108">[http://news.bbc.co.uk/2/hi/technology/10100108.stm 'Historic' day as first non-latin web addresses go live], BBC, 6 May 2010.</ref>

== היסטוריה ==
הדומיין ברמה העליונה הותקן ב-DNS ב-5 במאי 2010. הוא היה בין התחומים הראשונים ברמה העליונה הלא-לטינית שיצאו לשידור חי אי פעם. <ref></ref>

ארגונים ממשלתיים הצליחו לרשום את שם הדומיין לראשונה בין התאריכים 31 במאי 2010 עד 12 ביולי 2010, ואחריו השקה ציבורית כעבור כמה חודשים. עד שנת 2013 נרשמו 1,939 שמות דומיין של AlSaudiah.<ref name="intgovforum wks2014"></ref>

== תיאור ==
רק אנשים או גופים הקשורים לסעודיה יכולים להירשם לתחום. הדומיין ברמה העליונה מנוהל על ידי מרכז המידע לרשת הסעודית (SaudiNIC).

שם ה-ASCII של תחום זה במערכת שמות הדומיינים הוא xn - mgberp4a5d4ar, המתקבל על ידי יישום הכללים הבינלאומיים לשמות דומיין ביישומים (IDNA) לתרגום ייצוג היוניקוד.

לערב הסעודית מוקצית גם סיומת האינטרנט .sa.

== ראו גם ==
* מרכז המידע ברשת הסעודית
* .sa

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערב הסעודית: כלכלה
אלכסנדר ויקטורוביץ' מקארוב

אלכסנדר ויקטורוביץ' מקארוב (ברוסית: Александр Викторович Макаров; נולד ב-23 באוגוסט 1978, מורשנסק, מחוז טמבוב) הוא כדורגלן עבר ועסקן כדורגל רוסי. משמש כמנהלה הספורטיבי של קבוצת דינמו סנקט פטרבורג מאז קיץ 2020.

== קריירה ==
===קריירת משחק===
הוא החל את קריירת המשחק שלו במועדון לוקומוטיב סנקט פטרבורג. בשנים 1996–1997 הוא שיחק בקבוצת המילואים של המועדון ושיחק במדיה בליגה השלישית, בעמדת השוער וספג 36 שערים ב-14 משחקים; הוא מעולם לא שיחק בקבוצה הבוגרת ששיחקה בליגה הראשונה.

בשנים 2000–2001 שיחק במדי "זניט-2" (מועדון המילואים של "זניט"; בשנת 2001 נקראה הקבוצה "לוקומוטיב-זניט-2") בליגה השנייה והופיע ב-51 משחקים. בשנת 2002 שיחק בקבוצת המילואים של זניט וספג 13 שערים ב-12 משחקים.

בעונת 2003/2004, שיחק בליגה הראשונה במדי אנז'י הדאגסטנית. בקיץ 2004 עבר לקריליה סובייטוב מליגת העל. בעונה הראשונה הוא הופיע במשחק ליגה אחד מול מועדון הכדורגל מוסקבה. עם זאת, הוא הפסיד את עמדת השוער הראשי לאלכסיי פוליאקוב ושימש כשוער חלופי. בתום העונה נסע פוליאקוב ללוקומוטיב מוסקבה ומקארוב נאלץ להיאבק על מקום בשער עם אדוארדו לובוס הצ'יליאני, שנרכש באותה העונה. בעונת 2005, מקארוב הופיע רק בשני משחקי ליגה, בעוד לובוס הופיע ב-28 משחקי ליגה, בעונה הבאה מקארוב שיחק 29 משחקים והחל להוכיח את כישרונו בעמדת השער, הוא פעמיים זומן על ידי חוס הידינק לסגל נבחרת רוסיה, אך מעולם לא עלה למגרש. בעונת 2004/2005 שיחק מקארוב בשערי קריליה (18 משחקים, בהן ספג 15 שערים). באמצע עונת 2007, לאחר שבילה 15 משחקים במדי קריליה, הוא עבר לסאטורן. הוא היה אמור להחליף את שחקן נבחרת צ'כיה אנטונין קינסקי, שבאותה תקופה היו לו הצעות מאנגליה, אך המעבר לא התממש. מקארוב השתתף רק במשחקי הגביע.

בעונת 2009 הוא שיחק 5 משחקים בקבוצת המילואים של סאטורן. יכולתו התדרדרה והוא הושאל בעונת 2010 למועדון דינמו סנקט פטרבורג. ב-3 באוגוסט 2010, בהסכמה הדדית, לא הוארך חוזהו של מקארוב. מאז 2011 הוא שיחק באנז'י. בשנת 2012 שיחק בסיביר נובוסיבירסק, שיחק 19 משחקים, ספג 19 שערים. הוא עבר לקריליה סובייטוב ולבסוף בגיל 35 החליט לסיים את הקריירה.

=== עסקנות כדורגל ===
לאחר שסיים את קריירת המשחק שלו, יחד עם המאמן בוריס פוסטנוב, הוא פתח בית ספר לשוערים בעיר סנקט פטרבורג.<ref></ref> באביב 2018 הוא מונה לעוזרו של סגן המנהל הספורטיבי של מועדון זניט סנקט פטרבורג, ויאצ'סלב מלאפייב.<ref></ref> בסוף 2019 המועדון סירב לחדש את החוזה עם מקארוב ובינואר 2020 עזב את המועדון.<ref></ref><ref></ref>

בקיץ 2020 הוא מונה למנהל הספורטיבי של מועדון הכדורגל דינמו סנקט פטרבורג.<ref></ref><ref></ref>

== חיים אישיים ==
נשוי לסבטלנה ולהם שני ילדים אפלטון וייבה.

== קישורים חיצוניים ==

* [http://www.championat.ru/football/_russiapl/40/player/305.html סטטיסטיקה], באתר Chamionat.ru
* [https://web.archive.org/web/20100630065630/http://www.fc-dynamospb.ru/?part=3&id=657 אנחנו לא מוסרים את מה ששלנו], כתבת תסקיר 

== הערות שוליים ==

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני סיביר נובוסיבירסק
קטגוריה:כדורגלני דינמו סנקט פטרבורג
קטגוריה:כדורגלני אנז'י מחצ'קלה
קטגוריה:כדורגלני קריליה סובייטוב סמרה
קטגוריה:כדורגלני סאטורן
קטגוריה:זניט סנקט פטרבורג: אישים
קטגוריה:רוסים שנולדו ב-1978
מישור קאר

מישור קאר (באנגלית: Kar Plateau) הוא מישור, המכוסה ברובו שלג, באזור חוף סקוט של ארץ ויקטוריה, שבאנטארקטיקה.

בצידו הדרומי של המישור מצויים מצוקי קאפן - מצוקי סלע תלולים כמעט אנכיים.

המישור מצוי ממערב לנמל גרניט, צפונית לשפכו של קרחון מקאי.

המישור מתנשא בשיפוי מתון, לכיוון צפון-מערב, לעבר הר מרסטון.

גובהו של המישור 672 מטרים מעל פני הים.

== היסטוריה ==
=== גילוי ומיפוי המישור ===

המישור מופה לראשונה על ידי המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913.

=== מקור השם ===

משלחת נמרוד נתנה למישור את שמו.

"קאר" היא מילה בטורקית שמשמעותה שלג.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7772 מישור קאר] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20992 מישור קאר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7355&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מישור קאר] באתר הגאזט האנטארקטי המשווה SCAR של ממשלת אוסטרליה
* [http://mcmurdohistory.lternet.edu/kar-plateau תצלומי מישור קאר]
* [https://www.yr.no/en/forecast/daily-table/2-6635889/Antarctica/Kar%20Plateau תחזית מזג אוויר עדכנית עבור מישור קאר]

== הערות שוליים ==

קאר
קאר
קאר
פייג' אוהרה

פייג' אוהרה (באנגלית: Paige O'Hara; נולדה ב-10 במאי 1956) היא שחקנית וזמרת אמריקאית.

==ביוגרפיה==
אוהרה נולדה בשם דונה פייג' הלמינטולר (Donna Paige Helmintoller) בפורט לודרדייל, אמה ממוצא אירי ולאביה שורשים אירים, בריטים, הולנדים וגרמנים. היא החלה להתעניין במשחק בגיל ארבע ולמדה בבית ספר לאמנויות, היא הופיעה בתיאטרון ילדים בעירה.

ב-1983 הופיעה לראשונה בברודוויי במחזמר "ספינת השעשועים", ב-1989 הופיעה באותו תפקיד בתיאטרון ביוסטון, אחרי כן הופיעה גם במחזמר "אוקלהומה!" וב-1995 שיחקה ב"עלובי החיים".

היא דיבבה את "בל" בסרט "היפה והחיה" של דיסני, הסרט היה מועמד למספר פרסי אוסקר והיא הופיעה בטקס של אותה שנה. היא ביצעה את התפקיד גם בסרטי ההמשך, "היפה והחיה 2: חורף קסום" ו"היפה והחיה: עולמה הקסום של בל", וכמו כן גם בסרט "ראלף שובר את האינטרנט".

היא שיחקה תפקיד קטן בסרט "מכושפת".

היא הייתה נשואה לשחקן מייקל פיונטק.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:מדבבות אמריקאיות
קטגוריה:אגדות דיסני
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
משה בר-עם

משה בר-עם (נולד ב-1960) הוא משפטן ישראלי, המכהן כשופט בית המשפט המחוזי בירושלים מאז אוגוסט 2012. בר-עם נמנה בין חברי המותב במשפט נתניהו, לצד רבקה פרידמן-פלדמן ועודד שחם.

== ביוגרפיה ==
בר-עם נולד בישראל בשנת 1960 כמשה בן-חמו. ב-1978 השלים את לימודיו התיכוניים בבית הספר התיכון ע"ש דנמרק השוכן בשכונת גוננים שבירושלים. לאחר מכן התגייס לצה"ל, שם שירת עד 1982 כקצין. לאחר תום שירותו הצבאי, ב-1990, בר-עם קיבל תואר ראשון במשפטים מהאוניברסיטה העברית בירושלים, ובנובמבר 1991 הוסמך לעורך דין.

בשנים 1991–1994 עבד כעו"ד שכיר, ואז בין השנים 1994 עד 1998 החל לעבוד כעורך דין עצמאי. במהלך תקופה זו נסע בר-עם לארצות הברית ללימודי מנהל ציבורי באוניברסיטת קלארק השוכנת בווסטר שבמסצ'וסטס. באוגוסט 1998 נבחר לכהונה כרשם בית משפט השלום בבאר שבע, וכעבור שנתיים — באוגוסט 2000 — החל לכהן כשופט בית משפט השלום במחוז הדרום.

ב-2006 השלים בר-עם בהצטיינות לימודי תואר שני במשפטים באוניברסיטת חיפה. בחודש מאי 2011 מונה בר-עם לכהונת שופט בפועל ורשם בית המשפט המחוזי ירושלים. כשופט, עסק מעט בתיקי שחיתות או בתיקים כלכליים, אך נחשב מומחה בתיקים פליליים של פשיעה חמורה, כשהבולט בהם הוא פרשת רצח נועה אייל במהלכה הורשע דניאל נחמני 21 שנים לאחר המקרה. באותה שנה דן בר-עם בתביעת הדיבה על סך 3.5 מיליון השקלים שהגישו בנימין ושרה נתניהו נגד חדשות עשר והעיתונאי רביב דרוקר, עקב תחקיר "ביבי טורס".

באוגוסט 2012 מונה לשופט בבית המשפט המחוזי בירושלים. בפברואר 2020 נבחר לאחד משלושת השופטים שידונו במשפטו של ראש ממשלת ישראל בנימין נתניהו והנאשמים האחרים, נוני מוזס ושאול אלוביץ'.

== קישורים חיצוניים ==
* 
* 
* 

== הערות שוליים ==

קטגוריה:בוגרי תיכון דנמרק
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת חיפה: משפטים
קטגוריה:בוגרי אוניברסיטת קלארק
קטגוריה:עורכי דין ישראלים
קטגוריה:שופטי בית משפט השלום בבאר שבע
קטגוריה:שופטי בית המשפט המחוזי בירושלים
קטגוריה:משפט נתניהו: אישים
קטגוריה:ישראלים שנולדו ב-1960
מצוקי קאפן

מצוקי קאפן (באנגלית: The Kappen Cliffs) הם מצוקי סלע תלולים היוצרים את הקצה הדרומי של מישור קאר באזור חוף סקוט של ארץ ויקטוריה, שבאנטארקטיקה.

אורכם של המצוקים 10 קילומטרים; המצוקים מתנשאים לגובה של 600 מטרים מעל פני הים.

== היסטוריה ==
=== מקור השם ===

שמם של המצוקים ניתן להם בשנת 1999 על ידי הוועדה הגאוגרפית של ניו זילנד.

המצוקים נקראו על שמו של פרופסור לודגר קאפן (Ludger Kappen), מאוניברסיטת קיל, שבגרמניה, שערך מחקר אקולוגי ופיזיולוגי מקיף של חזזיות באזור כף ג'יאולוג'י.

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=127252 מצוקי קאפן] באתר הסקר הגאולוגי של ארצות הברית
* [https://gazetteer.linz.govt.nz/place/10435 מצוקי קאפן] באתר הגאזט הגאוגרפי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=127252 מצוקי קאפן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16860&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוקי קאפן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=17698&fid=antgeo_127 תצלום לוויין של אזור מצוקי קאפן]

== הערות שוליים ==

קאפן
קאפן
הר פריסטלי (אנטארקטיקה)

הר פריסטלי (באנגלית: Mount Priestley) הוא הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה.

גובהו של ההר 1,100 מטרים מעל פני הים; והוא ההר ה-3,856 בגובהו באנטארקטיקה.

ההר ממוקם 9 קילומטרים דרומית-מערבית להר בלינגסהאוזן.

== היסטוריה ==
=== גילוי ומיפוי ההר ===

ההר מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909.

=== מקור השם ===

משלחת נמרוד נתנה להר את שמו.

ההר נקרא על שם ריימונד אי. פריסטלי (לימים סר ריימונד פריסטלי), שהיה גאולוג במשלחת נמרוד. לימים היה פריסטלי חבר בהמשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913

== לקריאה נוספת ==

<div class="mw-content-ltr">• Prenzel, Jannis & Lisker, Frank & Monsees, N. & Balestrieri, Maria & Läufer, A. & Spiegel, Cornelia. (2017), [https://www.researchgate.net/publication/316654732_Development_and_inversion_of_the_Mesozoic_Victoria_Basin_in_the_Terra_Nova_Bay_Transantarctic_Mountains_derived_from_thermochronological_data Development and inversion of the Mesozoic Victoria Basin in the Terra Nova Bay (Transantarctic Mountains) derived from thermochronological data], Gondwana Research. 10.1016/j.gr.2017.04.025</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12070 הר פריסטלי] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21447 הר פריסטלי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114151 הר פריסטלי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11598&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פריסטלי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פריסטלי
פריסטלי
פריסטלי
ITunes Festival: London 2012 (מיני-אלבום של ואן דיירקשן)

iTunes Festival: London 2012 הוא המיני-אלבום הראשון של הלהקה הבריטית–אירית ואן דיירקשן. המיני-אלבום יצא לאור ב-20 בספטמבר 2012, על ידי חברת התקליטים סוני. המיני-אלבום הוקלט במהלך הופעה חיה של הלהקה בבית העגול, בלונדון, הממלכה המאוחדת.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
| rowspan="3"| 20 בספטמבר 2012
| rowspan="3"| הורדה דיגיטלית
| rowspan="3"| סוני
|
|-
!הולנד
|
|-
!בריטניה
|
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2012
עונת 2013/2014 בליגת כדורגל נשים שנייה

עונת 2013/2014 בליגת נשים שנייה הייתה העונה ה-5 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-10 בנובמבר 2013 והסתיימה ב-25 באפריל 2014. לעונה זו נרשמו 7 קבוצות אך בסופו של דבר נותרו בליגה 6 קבוצות בלבד.

הפועל באר שבע שנשרה מליגת נשים ראשונה הצטרפה לליגה. בנות קיסריה ובנות טבעון התאחדו שוב לקבוצה אחת – בנות קיסריה טבעון. בית"ר בנות עירוני מעלה אדומים התפרקה ולעומתה בנות נתניה הוקמה והצטרפה לליגה. 

כיוון שנרשמו 7 קבוצות, הפורמט שנקבע הוא של שלושה סבבים שבהן כל קבוצה תשחק 3 פעמים מול כל קבוצה אחרת ובסה"כ 18 משחקים לקבוצה במהלך העונה. בנות קיסריה טבעון הפסיקה את פעילותה לאחר סיבוב אחד, תוצאות משחקיה בוטלו אך הפורמט של הליגה נשאר וכך כל קבוצה שיחקה בסה"כ 15 משחקים במהלך העונה.

מכבי צור שלום ביאליק סיימה ראשונה ועלתה לליגת נשים ראשונה.

בנות נתניה סיימה במקום השני ושיחקה במשחק מבחן שנערך ב-11 במאי 2014 מול בנות סכנין שסיימה לפני אחרונה בליגה הראשונה. בנות סכנין ניצחו 7–0 ובנות נתניה נשאר בליגה השנייה.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|מכבי צור שלום ביאליק
|15
|13
|0
|2
|74
|8
|66
|39
|העפילה לליגה הראשונה
|-
|2
|בנות נתניה
|15
|10
|2
|3
|75
|14
|61
|32
|
|-
|3
|בנות אילת
|15
|8
|1
|6
|40
|32
|8
|25
|
|-
|4
|מכבי כפר סבא
|15
|7
|2
|6
|60
|26
|34
|23
|
|-
|5
|הפועל באר שבע
|15
|4
|1
|10
|25
|63
|38-
|13
|
|-
|6
|מ.ס. כפר יאסיף
|15
|0
|0
|15
|6
|137
|131-
|0
|
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| טלי סטולוביצקי
|בנות אילת
|align="center"|31
|-
|rowspan="3" align="center" |2
| אמירה ארקיבה
|הפועל באר שבע
|rowspan="3" align="center"|19
|-
| ירין אסיג
|מכבי צור שלום ביאליק
|-
| מאי רז
|בנות נתניה
|-
|rowspan="2" align="center" |5
| אוראל פייגר
|מכבי צור שלום ביאליק
|rowspan="2" align="center"|16
|-
| רונזה גיריס
|מכבי צור שלום ביאליק
|}

==ראו גם==
* גביע המדינה בכדורגל נשים 2013/2014

==קישורים חיצוניים==
* [https://www.football.org.il/leagues/league/?league_id=639&season_id=15 עונת 2014–2013 בליגת נשים שנייה], באתר ההתאחדות לכדורגל בישראל

קטגוריה:תחרויות כדורגל ב-2013
קטגוריה:תחרויות כדורגל ב-2014
קטגוריה:2013 בישראל: כדורגל
קטגוריה:2014 בישראל: כדורגל
קטגוריה:ישראל: תחרויות כדורגל נשים
Gotta Be You

"Gotta Be You" הוא סינגל שהוקלט על ידי של הלהקה הבריטית-אירית ואן דיירקשן. השיר יצא לאור ב-11 בנובמבר 2011, על ידי חברת התקליטים סייקו מיוזיק, כרצועה השנייה באלבום בכורתם Up All Night. השיר נכתב על ידי אוגוסט ריגו וסטיב מק, אשר גם הפיק את השיר. הסינגל הגיע למקום השלישי במצעד הסינגלים הבריטי והאירי. עם צאת האלבום, "Gotta Be You" הגיע למקום ה-24 במצעד השירים מתחת להוט 100.

== רקע ==
הלהקה הגיעה למקום השלישי בעונה השביעית של "אקס פקטור בריטניה".<ref></ref> מיד לאחר התכנית, הלהקה חתמה חוזה הקלטות עם חברת התקליטים "סייקו מיוזיק".<ref name="credits"></ref> ב-19 באוקטובר 2011, הסינגל הוצג לראשונה ברדיו 1 של ה-BCC. הסינגל הוצא לאור כסינגל וכרצועה השנניה באלבום בכורתם של הלהקה, Up All Night.<ref name="MTV"></ref> זאין מאליק חבר הלהקה, תיאר את השיר כ"אמוציונלי יותר" מסינגל בכורתם "What Makes You Beautiful", שכבש את מצעד הסינגלים הבריטי.<ref name="love"></ref> השיר יצא לאור ב-11 בנובמבר וב-13 בנובמבר בבריטניה ובאירלנד בהתאמה.<ref name="IREITUNES"></ref><ref name="UKITUNES"></ref><ref name="Jones"></ref>

== מילים ולחן ==
"Gotta Be You" הוא בלדת רוק-פופ,<ref name="Houle"></ref> שנכתבה בסולם לה במול מז'ור ובמהירות של 85 פעימות בדקה. מנעד התווים של השיר נע בין התו מי במול באוקטבה הרביעית עד למי במול באוקטבה השישית.<ref name="MN"></ref> מנגינת השיר מורכבת מצלילי גיטרה, פסנתר ומיתרים.<ref name="Jason"></ref><ref name="UST"></ref>

== ביקורות ==
הכתב ג'ייסון ליפשוץ מעיתון הבילבורד שיבח את השיר וכתב כי "האלמנטים הקוליים בשיר מצמררים". רוברט קופסי מהסוכן הדיגטילי העניק לשיר ארבעה כוכבי זהב מתוך חמישה. שרה קוונג מעיתון הקוסמופוליטן שיבחה את מילות השיר ואפקטים הקוליים בשיר.<ref></ref> בניגוד לביקורות החיוביות, מת'יו צ'יזלינג כתב על תיאר את השיר כ"עוד בלדה סתמית".<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| זהב
| 35,000<small></small>
|-
! מקסיקו (AMPROFON)
| זהב
| 30,000<small></small>
|-
! הממלכה המאוחדת (BPI)
| כסף
| 200,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!אירלנד
|11 בנובמבר 2011
| rowspan="2"| הורדה דיגיטלית
| rowspan="2"| סייקו
|
|-
!בריטניה
|13 בנובמבר 2011
|
|}

==קישורים חיצוניים==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי ואן דיירקשן
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת סייקו מיוזיק
יחסי הודו–מאוריציוס

קציני חיל הים במאוריציוס מברכים את אנשי [[חיל הים ההודי בפורט לואיס, מאוריציוס ב -31 באוקטובר 2014.]]
אדמירל רובין ק' דהואן סוקר משמר כבוד במאוריציוס, ינואר 2015.
יחסי הודו–מאוריציוס הם היחסים ההיסטוריים, הפוליטיים, הכלכליים, הצבאיים, החברתיים והתרבותיים בין הרפובליקה של הודו לרפובליקת מאוריציוס. הקשרים בין הודו למאוריציוס מתוארכים לשנת 1730, יחסים דיפלומטיים כוננו בשנת 1948, לפני שמאוריציוס הפכה למדינה עצמאית.<ref name="issuu"></ref> הזיקות התרבותיות והקשרים ההיסטוריים הארוכים בין שני העמים תרמו ליחסים חזקים ולבדים בין שני העמים. יותר מ-68% מאוכלוסיית מאוריטיס הם ממוצא הודי, הידועים לרוב כ-Indo-Mauritians. הודו ומאוריציוס משתפות פעולה במאבק בפיראטיות, המהווה איום גדול באזור האוקיינוס ההודי ומאוריציוס תומכת בעמדתה של הודו נגד הטרור.<ref name="defi1"></ref>

== היסטוריה ==
היחסים בין מאוריציוס להודו מקורם בתחילת שנות ה-30 של המאה ה-18, אז הובאו בעלי מלאכה מפודוצ'רי וטאמיל נאדו. היחסים הדיפלומטיים בין הודו למאוריציוס כוננו בשנת 1948. מאוריציוס ניהלה מגעים עם הודו באמצעות כיבוש הולנדי, צרפתי ובריטי. משנות ה-20 של המאה ה-19, עובדים הודים החלו להגיע למאוריציוס לעבוד במטעי סוכר. משנת 1834 כאשר בוטלה העבדות על ידי הפרלמנט הבריטי, החלו להכניס מספר רב של עובדים הודים למאוריציוס כמשרתים חוזיים. ב-2 בנובמבר 1834 עגנה הספינה בשם 'אטלס' במאוריציוס אשר הביאה את המשלוח הראשון של פועלים הודים. היום הזה מוכר במאוריציוס כ"יום אפרואסי". בסך הכל, על פי ההערכות הובאו למאוריציוס בין 1834 לבין העשורים הראשונים של המאה העשרים, כחצי מיליון פועלים משועבדים הודים, מתוכם כשני שלישים התיישבו לצמיתות במאוריציוס.<ref name="mea"></ref> במאוריציוס הם הוצאו לאפרוואסי גהאט בפור לואי, האתר שימש למעשה כעוגן הביטחון של מאוריציוס, ותופס תפקיד בביטחון מאוריציוס שדו"ח אמריקני העריך כ"כפיפות נכונה של מאוריציוס להודו".<ref>Report from US Embassy Port Louis to US Secretary of State, “Mauritius Denies Plan To Cede Agalega Islands To India, But Issue Shows Mauritian Subordination”, 15 December 2006, published in The Hindu, 2 April 2011.</ref><ref></ref> נקודת מפנה מרכזית במערכת היחסים הגיעה בשנת 1983, כאשר הודו הגיעה לנקודת ההתערבות הצבאית במאוריציוס במבצע לאל דורה כדי להבטיח שהיא תישאר במסלול האסטרטגי של הודו.<ref></ref> בשנת 2015 חתם ראש ממשלת הודו נרנדרה מודי על הסכם להקמת שמונה תחנות מכ"ם לפיקוח על החוף בשליטת הודו.<ref></ref>

== יחסי סחר ==
השקעות חוץ ישירות בהודו הגיעו ל-2% מהתמ"ג, לעומת 0.1% בשנת 1990, וההשקעות ההודיות במדינות אחרות עלו בצורה חדה בשנת 2006.<ref name="oecd"></ref> תאגיד כלכלי ומסחרי גדל עם השנים. הודו הפכה למקור היבוא הגדול ביותר במאוריציוס מאז 2007 ומאוריציוס ייבאה סחורות בשווי 816 מיליון דולר בשנה הכספית אפריל 2010-מרץ 2011. מאוריציוס נותרה המקור הגדול ביותר ל-FDI בהודו במשך יותר מעשור עם תזרים מניות של FDI בהיקף של 55.2 מיליארד דולר בתקופה אפריל 2000 עד אפריל 2011.

== שיתוף פעולה צבאי ==
מאוריציוס היא חלק מרשת הביטחון של הודו הכוללת תחנת רדאר חוף למעקב (CSR) של רשת מודיעין התקשורת הפיקודית הלאומית של חיל הים ההודי. ראש חיל הים במאוריציוס והיועץ לביטחון לאומי במאוריציוס הם קצינים הודים.<ref name="MMS"></ref>

== קישורים חיצוניים ==

== הערות שוליים ==